62020TO0448(01)_INF
Digriet tal-Qorti Ġenerali (It‑Tmien Awla Estiża) tal‑14 ta’ Mejju 2025 –BPCE et vs SRB (Kontribuzzjonijiet ex ante 2020)
(Kawża T‑448/20)
“Unjoni Ekonomika u Monetarja – Unjoni bankarja – Mekkaniżmu uniku ta’ riżoluzzjoni ta’ istituzzjonijiet ta’ kreditu u ta’ ċerti ditti ta’ investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal‑kontribuzzjonijiet ex ante għall‑2020 – Artikolu 70(2) tar-Regolament (UE) Nru 806/2014 – Rikors manifestament fondat – Limitazzjoni tal-effetti ratione temporis tad-digriet”
1.
Rikors għal annullament – Rikors ippreżentat kontra deċiżjoni – Irtirar impliċitu tad-deċiżjoni kkontestata fil-mori tal-kawża – Irtirar li jipproduċi effetti ekwivalenti għal dawk ta’ sentenza ta’ annullament – Rikors li ma għadx għandu skop – Ma hemmx lok li tingħata deċiżjoni
(Artikolu 263 TFUE)
(ara l-punt 20)
2.
Proċedura ġudizzjarja – Talbiet tar-rikors – Adattament fil-mori tal-kawża – Deċiżjoni li temenda d-deċiżjoni kkontestata fil-mori tal-Kawża – Adattament tat-talbiet u tal-motivi inizjali – Ammissibbiltà – Kundizzjonijiet
(Regoli tal-Proċedura tal-Qorti Ġenerali, Artikolu 86)
(ara l-punti 24 sa 26)
3.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF stabbilit għal 12.5 % tal-livell fil-mira finali – Kamp ta’ applikazzjoni – Applikazzjoni matul il-perijodu inizjali
(Regolament tal-Parlament Ewropew u tal-Kunsill Nru 806/2014, l-ewwel u r-raba’ subparagrafu tal-Artikolu 70(2))
(ara l-punt 47)
4.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF iffissat għal 12.5 % tal-livell fil-mira finali – Portata – Nuqqas ta’ qbiż ta’ dan il-limitu massimu mill-Bord Uniku ta’ Riżoluzzjoni (SRB) – Kriterji ta’ evalwazzjoni – Approċċ dinamiku għal-livell fil-mira finali
(Regolament tal-Parlament Ewropew u tal-Kunsill Nru 806/2014, Artikolu 69(1), u l-ewwel u r-raba’ subparagrafu tal-Artikolu 70(2))
(ara l-punt 48)
Dispożittiv
1)
Id-Deċiżjoni tal-Bord Uniku ta’ Riżoluzzjoni (SRB) SRB/ES/2023/80 tat‑2 ta’ Mejju 2023 dwar il-kalkolu tal-kontribuzzjonijiet ex ante għall‑2023 għall-Fond Uniku ta’ Riżoluzzjoni (SRF) hija annullata sa fejn tikkonċerna lil BPCE u r-rikorrenti l-oħra li isimhom jinsab fl-anness.
2)
L-effetti tad-Deċiżjoni SRB/ES/2022/80 jinżammu sa fejn tikkonċerna lil BPCE u r-rikorrenti l-oħra li isimhom jinsab fl-anness sakemm is-SRB ikun ħa l-miżuri meħtieġa għall-eżekuzzjoni ta’ dan id-digriet, u dan f’terminu raġonevoli li ma jistax jaqbeż is-sitt xhur mill-jum li fih dan id-digriet isir definittiv.
3)
Is-SRB għandu jbati, minbarra l-ispejjeż tiegħu stess, dawk imġarrba minn BPCE u r-rikorrenti l-oħra li isimhom jidher fl-anness.
4)
Il-Parlament Ewropew, il-Kunsill tal-Unjoni Ewropea u l-Kummissjoni Ewropea għandhom ibatu l-ispejjeż rispettivi tagħhom.